૨૫ જુલાઇએ ધરણા સમાપ્ત થયા. કામદારોએ પોતાને મળેલી આ જીતની ખુશી રેલી કાઢીને પ્રગટ કરી. ૨૪ જુલાઇએ “શાર્પ” (Supporters for the Health and Rights of People in the Semiconductor- SHARPS) અને સેમસંગ વચ્ચે કરાર થયા. શાર્પમાં કોરિયાના સ્વતંત્ર મજુર સંગઠનો, કામદારોના કલ્યાણ માટે કામ કરતી સંસ્થાઓ, માનવ અધિકાર અને વ્યાવસાયિક આરોગ્ય પર કામ કરતી સંસ્થાઓ અને પ્રગતિશીલ રાજકીય પક્ષો જોડાયા છે. ૨૦૦૭માં શરૂ થયેલી આ સંસ્થા ઇલેકટ્રોનીકસ ઉદ્યોગમાં કામદારોના આરોગ્ય અને મજુર અધિકારો અંગે પ્રવર્તી રહેલ સ્થિતિ અંગે સત્ય ઉઘાડું પાડવા, પીડિત કામદારોને વાજબી વળતર મળે તે માટે, સેમસંગના કામદારોને પાયાના મજુર અધિકારો મળે તે માટે અને નવઉદારીકરણના વૈશ્વીકરણનો વિરોધ કરવાનું કામ કરે છે.